
 讗讘诇 讘砖谞讬 讘转讬诐 诇讗. 讜讛讗 讚诇讗 诪讜拽讬 诇讛 专讘 讬讛讜讚讛 讻专讘 砖砖转 诇讗讜 讚拽住讘专 讚讗驻讬诇讜 讘砖谞讬 讘转讬诐 讛讜讬 注讬专讜讘 诇讘''讛 讚讛讗 讗驻讬诇讜 讻诇讬诐 拽讗诪专 专讘 讬讛讜讚讛 诇拽诪谉 讚讞讜诇拽 注讬专讜讘讜 讗讬谞讜 注讬专讜讘 讚注讚 讻讗谉 诇讗 拽讗诪专讬 讘''讛 讗诇讗 讚诪诇讬' 诇诪谞讗 讜讗讬讬转专 讜讛讗 讚诇讗 诪讜拽讬 讻专讘 砖砖转 诪砖讜诐 讚驻专讬讱 讘住诪讜讱 诇专讘 砖砖转 讚谞讛讜讬 讻讞诪砖讛 砖砖专讜讬谉 讘讞爪专 讗讞转 讜拽住讘专 讚讗诪专 讚讬讜专讬谉 诇讛讞诪讬专: 诇专讘 讬讛讜讚讛 讚讗诪专 讻讙讜谉 砖谞转谞讛 讗诪爪注讬转 注讬专讜讘讛 讘讝讜 讜讻讜'. 诇专讘 砖砖转 诇讗 砖讬讬讱 诇诪讬驻专讱 讛讻讬 讚讻讬讜谉 砖谞转谞讜 注讬专讜讘谉 讘讗诪爪注讬转 讜诇讗 谞转谞讜 注讬专讜讘谉 讬讞讚 讗诇讗 讘砖谞讬 讘转讬诐 讙诇讬 讗讚注转讬讬讛讜 讚诇讗 谞讬讞讗 诇讛讜 诇讞讬爪讜谞讜转 诇讛砖转转祝 讘讬讞讚 讗讘诇 讻砖谞转谞讛 讗诪爪注讬转 注讬专讜讘讛 讘讝讜 讜讘讝讜 诇讬讻讗 讙诇讜讬 讚注转讬讬讛讜 讛转诐 讻讜诇讬 讛讗讬 讗讬 谞诪讬 诇专讘 讬讛讜讚讛 讻讬讜谉 砖谞转谞讛 注讬专讜讘讛 讘讝讜 讜讘讝讜 谞注砖讛 讻讗诇讜 讚专讛 讘讞讬爪讜谞讜转 讘讘转讬讛诐 讜谞注砖讬转 诇讻诇 讗讞转 讜讗讞转 诇讛讬讜转 砖诇讜讞讛 讜诇专讘 砖砖转 讗讬谉 讛讗诪爪注讬转 谞注砖讬转 砖诇讬讞 讚讗讚专讘讛 讻讜诇谉 讚讬讬专讬谉 讘讛: 讬讗诪专讜 讚讬讜专讬谉 诇讛讞诪讬专. 讜讛讗 讚讗诪专 讘驻专拽 讛讚专 (诇拽诪谉 讚祝 住讜:) 谞转谞讜 注讬专讜讘谉 讘驻谞讬诪讬转 讜砖讻讞 讗讞讚 诪谉 讛驻谞讬诪讬转 讜诇讗 注讬专讘 砖转讬讛谉 讗住讜专讜转 诪砖讜诐 讚诇讗 诪爪讬 诪讘讟诇 诇驻谞讬诪讬转 讚讗讬讻讗 讞讬爪讜谞讛 讚讗住专讬 注诇讬讬讛讜 砖讗谞讬 讛转诐 讚驻砖注讛: 专砖讜转 讗讞转 诪砖转诪砖转 诇砖转讬 专砖讜讬讜' 讜讗讬谉 砖转讬 专砖讜讬讜转 诪砖转诪砖讜转 诇专砖讜转 讗讞转. 讻谉 讙专住 讛拽讜谞讟专住 讜诪驻专砖 讛拽讜谞讟专' 砖讛讞讬爪讜谞讜转 诪砖转诪砖讜转 讘讗诪爪注讬转 讜驻讬' 诪砖转诪砖讜转 讻诪讜 诪砖诪砖转 讗讘诇 讗诪爪注讬转 讗住讜专讛 讘砖转讬讛谉 讚讝讜 诪讜砖讻转讛 诇讻讗谉 讜讝讜 诪讜砖讻转讛 诇讻讗谉 讜讘' 讚讬专讜转 诇讗 讬讛讘讬谞谉 诇讛 讻讬讜谉 讚讞讬爪讜谞讜转 诇讗 注讬专讘讜 讬讞讚 专砖讜讬讜转 讞诇讜拽讜转 讛谉 讜讛讗 讚拽讗诪专 砖诪讜讗诇 讗祝 讝讜 讚讘专讬 专''砖 驻讬' 讚专''砖 讚讜讜拽讗 讘注谞讬谉 讝讛 讛转讬专 讜讛讗 讚拽讗诪专 讜讗讝讚讗 砖诪讜讗诇 诇讟注诪讬讛 诪砖讜诐 讚住讘讬专讗 诇讬讛 讛诇讻讛 讻讚讘专讬 讛诪讬拽诇 讘注讬专讜讘 讜讗讬 住讘讬专讗 诇讬讛 讻专讘 讚讗诪专 讗诪爪注讬转 谞诪讬 砖专讬 诇专''砖 讘砖转讬讛谉 诇讗 讛讬讛 讗讜诪专 注讬专讘讛 注诐 砖转讬讛谉 讗住讜专讛 注诐 砖转讬讛谉 讜拽砖讛 讚诇驻讬' 讛讬讛 诇讜 诇讬讙专讜住 诪砖诪砖讜转 砖讘' 专砖讜讬讜转 诪砖转诪砖讜转 讘讛 讜注讜讚 拽砖讛 讚拽讗诪专讬谞谉 诇注讬诇 [注''讗] 讚讛''拽 诇讛讜 专''砖 诇专讘谞谉 诪''砖 讙讘讬 讞爪讬专讜转 讚驻诇讬讙讬转讜 讻讜' 讜诇专讘 诪讛 注谞讬谉 讝讛 诇讝讛 讜讛讗 专讘谞谉 诇讗 讙讝专讜 讻诇诇 讚讛讗 砖专讜 讞讬爪讜谞讜转 讘讗诪爪注讬转 讜诪讗讬 拽诪砖谞讬 谞诪讬 讛转诐 讗讜讜砖讗 讚讬讜专讬谉 讜注讜讚 讚诇讗 砖诪注讬谞谉 诇讬讛 诇砖诪讜讗诇 讘砖讜诐 诪拽讜诐 讚拽讗诪专 讛诇讻讛 讻讚讘专讬 讛诪讬拽诇 讘注讬专讜讘 讗诇讗 专讬讘''诇 讛讜讗 讚拽讗诪专 讛讻讬 诇注讬诇 讜讗讚专讘讛 砖诪讜讗诇 讛讜讗 讚讗讬转 诇讬讛 讘驻专拽 讞诇讜谉 (诇拽诪谉 讚祝 驻讗:) 讻诇 诪拽讜诐 砖讗诪专 专讘讬 讬讛讜讚讛 讘注讬专讜讘 讛诇讻讛 讻诪讜转讜 讜讘专 驻诇讜讙转讗 讚专''砖 讚讛讻讗 讛讬讬谞讜 专' 讬讛讜讚讛 讻讚讗诪专 诇注讬诇 讜诪讬讛讜 讘讛讗 讬''诇 讻讬讜谉 讚诇讗 谞讝讻专 讻讗谉 专' 讬讛讜讚讛 讘驻讬' 诇讬转讗 讘讛讛讬讗 讻诇诇讗 讚驻住讬拽 砖诪讜讗诇 诇拽诪谉 讗诇讗 讛讬讻讗 砖谞讝讻专 讘讛讚讬讗 讜注讜讚 诇砖讜谉 讗祝 诇讗 讗转讬 砖驻讬专 讻诪讜 砖讛拽砖讛 讘注爪诪讜 讚讛讜讬 注讚讬祝 讟驻讬 讗讬 诇讗 讛讜讛 转谞讬 讗祝 讚讘讛讗讬 诇讬砖谞讗 讗讬讻讗 诇诪讟注讬 讚诪砖诪注 讚转专讜讬讬讛讜 砖专讬 讜注讜讚 诇驻讬' 谞讞诇拽讜 专讘 讜砖诪讜讗诇 讘驻讬专讜砖 诇砖讜谉 讛诪砖谞讛 砖讛讬讗 诪讜转专转 注诪讛谉 讜讛谉 诪讜转专讜转 注诪讛 诇讻谉 谞专讗讛 诇专''转 讚专砖讜转 讗讞转 诪砖转诪砖转 诇讘' 专砖讜讬讜转 讚讗诪爪注讬转 诪砖转诪砖转 讘讞讬爪讜谞讛 讚诇讬讻讗 诇诪讬讙讝专 (讘讞讬爪讜谞讛) 讻讜诇讬 讛讗讬 砖转讜爪讬讗 讛讗诪爪注讬转 讻诇讬 讛讞讬爪讜谞讛 诪讝讜 诇讝讜 讗讘诇 讛讞讬爪讜谞讜转 讗住讜专讜转 注诐 讛讗诪爪注讬转 讚讬诇诪讗 讗转讬 诇讛讞诇讬祝 讻诇讬诐 砖砖讘转讜 讘讞讬爪讜谞讛 讝讜 诇讞讬爪讜谞讛 讝讜 讗讘诇 讗讬谉 诇驻专砖 讟注诪讗 讚专讘谞谉 讚讞讬爪讜谞讜转 讗住讜专讜转 讘讗诪爪注讬转 诪砖讜诐 讚讞讬爪讜谞讜转 讗讜住专讜转 讝讜 注诇 讝讜 讻讬讜谉 讚诇讗 注讬专讘讜 讬讞讚 讗讜 诪砖讜诐 讛讻讬 讗住讜专讜转 讛讞讬爪讜谞讜转 讘讗诪爪注讬转 诪砖讜诐 讚讗讬谉 讚讬讜专讬 讞讬爪讜谞讜转 讘讗诪爪注讬转 讗讘诇 讗诪爪注讬转 转砖诪砖 讘讞讬爪讜谞讜转 讚注讬专讜讘讛 诪专讙诇转讛 讘砖转讬讛谉 讜专讘 讬讛讜讚讛 诇讟注诪讬讛 讚诪讜拽讬 诇注讬诇 讻讙讜谉 砖谞转谞讛 讗诪爪注讬转 注讬专讜讘讛 讘讝讜 讜讘讝讜 讚讗''讻 诇讗 讛讜讬 讗转讬 砖驻讬专 讛讗 讚讗诪专 专''砖 诇专讘谞谉 诪''砖 讛转诐 讚驻诇讬讙讬转讜 讗诇讗 讜讚讗讬 讟注诪讗 诪砖讜诐 讚讙讝专讬谞谉 讜拽讗诪专 砖诪讜讗诇 讚讗祝 讝讜 讚讘专讬 专' 砖诪注讜谉 讚砖专讬 讞讬爪讜谞讜转 讜讗诪爪注讬转 讝讜 讘讝讜 讗讘诇 诇专讘谞谉 砖诇砖转谉 讗住讜专讜转 讜讛砖转讗 讛讜讬 砖诪讜讗诇 诇讟注诪讬讛 讚讗诪专 注讬专讘讛 注诐 砖转讬讛谉 讗住讜专讛 注诐 砖转讬讛谉 讻专讘谞谉 讚讗诪专讬 砖诇砖转谉 讗住讜专讜转 讚讛讬讬谞讜 专' 讬讛讜讚讛 讜砖诪讜讗诇 驻住讬拽 讻专' 讬讛讜讚讛 讘注讬专讜讘 讗讘诇 诇专讘 讗讬谞讛 讗住讜专讛 注诐 砖转讬讛谉 讚讗驻讬诇讜 诇专讘谞谉 砖专讬 诇讗诪爪注讬转 诇讛砖转诪砖 注诪讛谉 讜拽砖讛 诇诪讛专''讬 讚讗住讜专讛 注诐 砖转讬讛谉 诪砖诪注 讗讘诇 讛诐 诪讜转专讬谉 注诪讛 诪讚诇讗 拽转谞讬 讗讜住专转 注诇 砖转讬讛谉 讻诪讜 讘住讬驻讗 讗注''讙 讚讗讬讻讗 诇诪讬诪专 讚讗砖诪注讬谞谉 讚讗住讜专讛 注诐 砖转讬讛谉 讗注''讙 讚诇讬讻讗 诇诪讬讙讝专 讻讜诇讬 讛讗讬 讜讻''砖 讚讛诐 讗住讜专讜转 注诪讛 讚讗讬讻讗 诇诪讬讙讝专 讟驻讬 讜诪''诪 讻讬讜谉 讚诇讗 诪转住专讬 诇讛砖转诪砖 讬讞讚 讗诇讗 诪砖讜诐 讙讝讬专讛 讗讬谞讛 讗讜住专转 注诇 砖转讬讛谉 诪讻诇 诪拽讜诐 讻讬讜谉 讚诇讗 拽讗诪专 注讬专讘讛 注诐 砖转讬讛谉 讗讬谞讛 讗讜住专转 注诇 砖转讬讛谉 讚讛讜讛 诪砖诪注 讜讻讜诇谉 讗住讜专讜转 讝讜 注诐 讝讜 讗诇讗 谞拽讟 讗住讜专讛 注诐 砖转讬讛谉 诪砖诪注 讜讚讗讬 讚讗讘诇 讛诐 诪讜转专讬谉 注诪讛 讜注讜讚 拽砖讛 讚讘驻专拽 讻诇 讙讙讜转 (诇拽诪谉 讚祝 爪讗.) 讗诪专 砖诪讜讗诇 讛诇讻讛 讻专' 砖诪注讜谉 讚讗诪专 讙讙讜转 讞爪讬专讜转 讜拽专驻讬驻讜转 专砖讜转 讗讞讚 讛谉 诇讻诇讬诐 砖砖讘转讜 讘转讜讻谉 讘讬谉 注讬专讘讜 讘讬谉 诇讗 注讬专讘讜 诪砖讜诐 讚专讘讬 砖诪注讜谉 诇讟注诪讬讛 讚讛讻讗 诇讗 讙讝专 讜谞专讗讛 诇驻专砖 讚讛讗 讚拽讗诪专 砖诪讜讗诇 讚诇专讘谞谉 砖诇砖转谉 讗住讜专讜转 讛讜讬 诪转专讬 讟注诪讬 讞讬爪讜谞讜转 讘讗诪爪注讬转 诪砖讜诐 讙讝讬专讛 砖诪讗 讬讜诇讬讻讜 讻诇讬 讞讬爪讜谞讛 讝讜 诇讞讬爪讜谞讛 讗讞专转 讜讗诪爪注讬转 讘讞讬爪讜谞讜转 诇讬讻讗 诇诪讬讙讝专 砖诪讗 转讜诇讬讱 讛讗诪爪注讬转 讻诇讬 讞讬爪讜谞讛 讝讜 诇讗讞专转 讚住转诪讗 讚诪讬诇转讗 讻讬 诪砖转诪砖 讗讬谞讬砖 讘诪讗谞讬 讚讬讚讬讛 拽诪砖转诪砖 讜诇讗 讘诪讗谞讬 讚讞讘专讬讛 讻讚诪驻专砖 诇拽诪谉 (讚祝 注讚.) 讙讘讬 砖转讬 讞爪讬专讜转 讜讞讜专讘讛 讗讞转 讘讬谞讬讛谉 讜讗讬 诪砖讜诐 砖诇讗 讬讜诇讬讻讜 [讘谞讬] 讛讞讬爪讜谞讜转 讻诇讬讛谉 讘讗诪爪注讬转 讛讗 诇讬讻讗 诇诪讙讝专 讚讛讜讬 讙讝讬专讛 诇讙讝讬专讛 讗诇讗 讟注诪讗 讚讗住讜专讛 讛讗诪爪注讬转 讘讞讬爪讜谞讜转 砖讝讜 诪讜砖讻转讛 诇讻讗谉 讜讝讜 诇讻讗谉 讜专''砖 驻诇讬讙 讗转专讜讬讬讛讜 讜讛砖转讗 讛讜讬 砖诪讜讗诇 诇讟注诪讬讛 讚驻住讬拽 诇拽诪谉 讻专' 讬讛讜讚讛 讘注讬专讜讘 讜诇讻讱 拽讗诪专 讗住讜专讛 注诐 砖转讬讛谉 讻专讘谞谉 讚讛讬讬谞讜 专' 讬讛讜讚讛 讜讟注诪讗 诪砖讜诐 讚讝讜 诪讜砖讻转' 诇讻讗谉 讜讝讜 诇讻讗谉 讻讚驻专讬砖讬转 讗讘诇 讛诐 诪讜转专讜转 注诪讛 讚讘讛讗 住讘专 讻专''砖 讚诇讗 讙讝专 讜讻讚驻住拽 讘驻专拽 讻诇 讙讙讜转 讚讛诇讻讛 讻专''砖 讚讘讬谉 注讬专讘讜 讜讘讬谉 诇讗 注讬专讘讜 诇讗 讙讝专: 

专讘讬谞讜 讞谞谞讗诇

专讘 砖砖转 讗诪专 讗驻讬' 转讬诪讗 砖谞转谞讜 注讬专讜讘谉 讗讞转 诪讛谉 讘讗诪爪注讬转 讜讻讙讜谉 砖谞转谞讜 讘讜 讘讘' 讘转讬诐 讻讚转谞讬讗 讛' 砖讙讘讜 注讬专讜讘谉 讻讜' 注讚 讻讗谉 诇讗 讗诪专讬 讘"讛 讚讛讜讬 注讬专讜讘 讗诇讗 讘讘' 讻诇讬诐 讘讘讬转 讗讞转 讚讘讬转 讗讞转 诪爪专驻谉 讗讘诇 讘讘' 讘转讬诐 讚讘专讬 讛讻诇 注讬专讜讘 讜讗诪专讬' 诇专' 讬讛讜讚讛 拽砖讬讗 讚讚讞讬 砖谞转谞讛 讛讗诪爪注讬转 讘注讬专讜讘 讘讝讜 讜讘讝讜. 讗诪讗讬 讻讬讜谉 砖注讬专讘讛 讛讗诪爪注讬转 讘讛讚讬 讞讚讗 诪谉 讛讞讬爪讜谞讜转 讛讜讬讗 诇讛讜 转专讜讜讬讬讛讜 讞讚讗 专砖讜转讗 讻讬 讛讚专讗 诪注专讘讗 讘讛讚讬 讗讬讚讱 砖诇讬讞讜转讗 拽讗 注讘讚讗. 



讜诇专讘 砖砖转 谞诪讬 拽砖讬讗 讻讬讜谉 砖讞诇拽讛 讜谞转谞讜讛讜 讘讘' 讘转讬诐 诪讻诇 诪拽讜诐 讛讜讬讬谉 诇讛讜 讻讘' 讘转讬诐. 谞讬讛讜讬 讻讛' 砖砖专讜讬讬谉 讘讞爪专 讗讞转 讜砖讻讞 讗讞转 诪讛谉 讜诇讗 注讬专讘 讚讗住专讬 讗讛讚讚讬 讜驻专拽讬谞谉 诇专讘 讬讛讜讚讛 诇讗 拽砖讬讗 讻讙讜谉 讘诪注专讘讗 (讘讗诪爪注讬转) [讗诪爪注讬转] 讘讛讚讬 讞讬爪讜谞讛 讜诇讗 讗讝诇讗 讛讗 讞讬爪讜谞讛 讘讛讚讬讛 讙诇讗讬 讚注转讗 讘讛讚讬 讗诪爪注讬转 诇讞讜讚讗 讛讬讗 讚谞讬讞讗 诇讛 诇注讬专讜讘讬 讗讘诇 讘讛讚讬 讗讬讚讱 讞讬爪讜谞讛 诇讗 诇驻讬讻讱 诇讗 讗诪专讬谞谉 砖诇讬讞讜转讗 拽讗 注讘讚讗. 



诇专讘 砖砖转 谞诪讬 诇讗 拽砖讬讗 讗诐 讘讗讜 讛诇诇讜 讙' 讗诪讜转 砖诇 讝讛 讘转讜讱 讙' 砖诇 讝讛 诪讜转专讬谉 讛讞讬爪讜谞讬' 讜讛拽讬诇讜 注诇讬讛诐 诪砖讜诐 讚讗讜讜砖讗 讚讬讜专讬谉 讻诪讜 砖讗诪专谞讜 谞讞诪讬专 注诇讬讛谉 讻诪讜 讛' 砖砖专讜讬讬谉 讘讞爪专 讗讞转 讜砖讻讞 讗讞讚 诪讛谉 讜诇讗 注讬专讘 讻讜诇诐 讗住讜专讬诐 砖讬讛讜 讙诐 讗诇讜 讗住讜专讬谉 讗诐 讞砖讘谞讜诐 讻讞爪专 讗讞转 诇讛拽诇 谞讞砖讘转 讻讞爪专 讗讞转 诇讛讞诪讬专.





专砖讘"讗

讗诪专 专讘 讬讛讜讚讛 讗诪专 专讘 讝讜 讚讘专讬 专' 砖诪注讜谉 讗讘诇 讞讻诪讬诐 讗讜诪专讬诐 专砖讜转 讗讞转 诪砖转诪砖转 注诐 砖转讬 专砖讜讬讜转 讜讗讬谉 砖转讬 专砖讜讬讜转 诪砖转诪砖讜转 注诐 专砖讜转 讗讞转. 驻讬专砖 专砖"讬 讝"诇: 讛讗诪爪注讬转 诪砖诪砖转 砖转讬 讛讞讬爪讜谞讜转 砖讛谉 讬讻讜诇讬诐 诇讛讻谞讬住 讻诇讬讛诐 诇讗诪爪注讬转 讜诇讛讞讝讬专谉 诇转讜讱 砖诇讛谉, 讗讘诇 讛讗诪爪注讬转 讗住讜专讛 诇讛砖转诪砖 讘讻诇讬诐 砖砖讘转讜 讘转讜讻讛 讘讞讬爪讜谞讜转. 讜讟注诪讗 讚诪讬诇转讗, 诪砖讜诐 讚讻讬 诪砖转诪砖讜转 讛讞讬爪讜谞讜转 讘讗诪爪注讬讜转 讻讬讜谉 砖讛谉 讗住讜专讜转 讝讜 讘讝讜 诇讗 讞讬讬砖讬谞谉 讚讬诇诪讗 讗转讜 诇讗砖转诪讜砖讬 讘讻诇讬讛诐 讝讜 注诐 讝讜, 讗讘诇 讗诐 谞转讬专 诇讗诪爪注讬转 诇讛砖转诪砖 讘讻诇讬诐 讘讞讬爪讜谞讜转 讝讬诪谞讬谉 讚讗转讬讗 诇讗砖转诪讜砖讬 讘讛讜 讘讻诇讬诐 砖砖讘转讜 讘讞讬爪讜谞讜转, 讚讗诪专讜 讘谞讬 讗诪爪注讬转 砖谞讬 讻诇讬诐 讘讞爪专 讝讛 讗住讜专 讜讝讛 诪讜转专.
讜讻讬 讗诪专讛 专讘 讬讛讜讚讛 拽诪讬讛 讚砖诪讜讗诇, 讗诪专 诇讬讛 讗祝 讝讜 砖讗诪专 专讘 讚砖专讜 专讘谞谉 讗祝 讛讜讗 讚讘专讬 专讘讬 砖诪注讜谉, [讚诇讗 砖专讬 专' 砖诪注讜谉] 讗诇讗 讞讬爪讜谞讜转 讘讗诪爪注讬转 讗讘诇 讗诪爪注讬转 讘讞讬爪讜谞讜转 诇讗, 讜诇讚讘专讬 讞讻诪讬诐 砖诇砖转谉 讗住讜专讜转. 讜拽讗 诪讬讬转讬 住讬讬注转讗 诇砖诪讜讗诇, 诪讚转谞讬讗 讗"专 砖诪注讜谉 诇诪讛 讛讚讘专 讚讜诪讛 诇砖诇砖 讞爪专讜转 讜讻讜', 讝讜 诪讘讬讗讛 诪转讜讱 讘讬转讛 讜讗讜讻诇转 讜讝讜 诪讘讬讗讛 诪转讜讱 讘讬转讛 讜讗讜讻诇转, 讝讜 诪讞讝专转 诪讜转专讛 诇转讜讱 讘讬转讛 讜讝讜 诪讞讝专转 诪讜转专讛 诇转讜讱 讘讬转讛, 讜讞讻诪讬诐 讗讜诪专讬诐 砖诇砖转谉 讗住讜专讜转. 讚讗诇诪讗 专"砖 诇讗 砖专讬 讗诇讗 讚讜拽讗 诇讛讘讬讗 讛讞讬爪讜谞讜转 讘转讜讱 讛讗诪爪注讬转 讜诇讛讞讝讬专 诪讜转专讬讛谉, 讛讗 诇讛讻谞讬住 讜诇讛讜爪讬讗 讻诇讬诐 砖砖讘转讜 讘讗诪爪注讬转 诇讗, 讜讞讻诪讬诐 讗讜住专讬诐 讗转 砖诇砖转谉. 讛谞讛 讻讬 讚讘专讬 专' 砖诪注讜谉 讜讞讻诪讬诐 诪驻讜专砖讬谉 讘讘专讬讬转讗 讻诪讜 砖讗诪专 专讘 讬讛讜讚讛 诪砖诪讬讛 讚砖诪讜讗诇. 讜讗讝讚讗 砖诪讜讗诇 诇讟注诪讬讛 讚讗诪专 砖诪讜讗诇 讞爪专 砖讘讬谉 砖谞讬 诪讘讜讗讜转 注讬专讘讛 注诐 砖谞讬讛诐 讗住讜专讛 注诐 砖谞讬讛诐. 讻诇讜诪专: 讛讬讗 讗住讜专讛 注诐 砖谞讬讛诐 讗讘诇 讛诐 诪讜转专讬谉 注诪讛. 讜砖诪讜讗诇 诇讟注诪讬讛 讚讗诪专 讛诇讻讛 讻讚讘专讬 讛诪讬拽诇 讘注讬专讜讘, 讜讗讬诇讜 讛讬讛 专' 砖诪注讜谉 诪转讬专 讙诐 讗转 讛讗诪爪注讬转 砖诪讜讗诇 谞诪讬 讛讬讛 诪转讬专 讗转 砖诇砖转谉, 讗诇诪讗 专"砖 诇讗 砖专讬 讗诪爪注讬转 讘讛讚讬 讞讬爪讜谞讜转 讗诇讗 讞讬爪讜谞讜转 讘诇讘讚 讛讜讗 讚砖专讬 讘讛讚讬 讗诪爪注讬转 诇讛讜爪讬讗 讜诇讛讻谞讬住 讻诇讬诐 砖砖讘转讜 讘转讜讻讛, 讜讻讚转谞讬讗 诪讘讬讗讛 讜讗讜讻诇转 讜诪讞讝专转 诪讜转专讛. 讜讗"转 讜讛讗 拽转谞讬 讘诪转谞讬' 讛诐 诪讜转专讬谉 注诪讛 讜讛讬讗 诪讜转专转 注诪讛谉. 讬"诇 讚讛讻讬 拽讗诪专 讛谉 诪讜转专讬谉 注诪讛 诇讛讜爪讬讗 诇讛 讻诇讬讛诐, 讜讛讬讗 诪讜转专转 注诪讛诐 诇讛讞讝讬专 讻诇讬诐 砖砖讘转讜 讘转讜讻诐 讗诇讬讛谉. 讝讛 转讜专祝 驻讬专讜砖讜 砖诇 专砖"讬 讝"诇.
讜讛拽砖讜 注诇讬讜 讘转讜住驻讜转 讚专砖讜转 讗讞转 诪砖转诪砖转 注诐 砖转讬 专砖讜讬讜转 诇讗 诪砖诪注 诪砖诪砖转 诇砖转讬 专砖讜讬讜转, 讗诇讗 讗讚专讘讗 诪砖诪注 砖讛讬讗 诪砖转诪砖转 注诪讛诐 讘讻诇讬诐 砖砖讘转讜 讘转讜讻讛 讗讘诇 讛诐 讗讬谉 诪砖转诪砖讜转 注诪讛 讘讻诇讬诐 砖砖讘转讜 讘转讜讻谉. 讜注讜讚 讚诇砖讜谉 讗祝 讝讜 诇讗 诪砖诪注 诇讗讬住讜专 讗诇讗 诇讛讬转专. 讜注讜讚 讚诪讗讬 讚拽讗 诪驻专砖 讚砖诪讜讗诇 诇讟注诪讬讛 讚讗诪专 讛诇讻讛 讻讚讘专讬 讛诪讬拽诇 讘注讬专讜讘 诇讬转讗, 讚讛讗 诇讗讜 砖诪讜讗诇 讗诪专讛 讗诇讗 专' 讬讛讜砖注 讘谉 诇讜讬 讗诪专讛 (诇注讬诇 注讬专讜讘讬谉 诪讜, 讗), 讜讗讚专讘讗 注诇 讻专讞讬谉 砖诪讜讗诇 讘讛讗 讻讞讻诪讬诐 住"诇, 讚讛谞讬 讞讻诪讬诐 讛讬讬谞讜 专' 讬讛讜讚讛 讜讻讚讗诪专讬谞谉 诇注讬诇 诪讗谉 驻诇讬讙 注诇讬讛 讚专"砖 专' 讬讛讜讚讛, 讜砖诪讜讗诇 讛讗 讻讬讬诇 讜讗诪专 (诇讛诇谉 注讬专讜讘讬谉 驻讗, 讘) 讻诇 诪拽讜诐 砖砖谞讛 专' 讬讛讜讚讛 讘注讬专讜讘讬谉 讛诇讻讛 讻诪讜转讜.
注诇 讻谉 谞专讗讛 讻诪讜 砖驻讬专砖讜 讻诇 讛讙讗讜谞讬诐 讝"诇 讜讻诇 砖讗专 讛诪驻专砖讬诐 讝"诇, 专讘 讗诪专 讝讜 讚讘专讬 专"砖 讗讘诇 讞讻诪讬诐 讗讜诪专讬诐 专砖讜转 讗讞转 诪砖转诪砖转 注诐 砖转讬 专砖讜讬讜转. 诇讜诪专 砖讛讗诪爪注讬转 诪讜转专转 注诐 砖转讬讛谉 讘讻诇讬诐 砖砖讘转讜 讘转讜讻讛, 讚讻讬讜谉 砖讛讞讬爪讜谞讜转 讗住讜专讜转 讝讜 注诐 讝讜 诇讗 讙讝专讬谞谉 讚讬诇诪讗 讗转讬讗 讗诪爪注讬转 诇讗驻讜拽讬 讻诇讬诐 砖砖讘转讜 讘讞讬爪讜谞讜转 讜诪注讬讬诇 诇讛讜 诪讝讜 诇讝讜  讻讻诇讬诐 砖砖讘转讜 讘转讜讻讛, 诪砖讜诐 讚讻诇讬诐 讚讞讬爪讜谞讜转 讘讻诇讬诐 讚讬讚讛 诇讗 诪讞诇驻讬 诇讛. 讗讘诇 讗讬谉 砖转讬 专砖讜讬讜转 诪砖转诪砖讜转 注诐 专砖讜转 讗讞转. 砖讗讬诇讜 转转讬专 讗转 讛讞讬爪讜谞讜转 诇讛讜爪讬讗 讜诇讛讻谞讬住 讻诇讬讛谉 讘讗诪爪注讬转, 讻讬讜谉 砖讝讜 诪砖转诪砖转 讻讗谉 讘讻诇讬诐 讜讝讜 诪砖转诪砖转 讻讗谉 讘讻诇讬诐 讜讛讗诪爪注讬转 讙"讻 诪讜爪讬讗讛 讜诪讻谞住转 讻诇讬诐 诪讝讜 诇讝讜, 讞讬讬砖讬谞谉 讚讬诇诪讗 诪砖转诇讜 讗讬谞讛讜 谞诪讬 讜诪砖转诪砖讬谉 讝讜 注诐 讝讜. 讜砖诪讜讗诇 讗诪专 讝讜 讚讘专讬 专' 砖诪注讜谉. 驻讬专讜砖: 讗诪转谞讬' 诪讛讚专, 讻诇讜诪专: 讜诪转谞讬' 专' 砖诪注讜谉, 讗讘诇 讞讻诪讬诐 讗讜诪专讬诐 砖诇砖转谉 讗住讜专讜转 讚讘讻讜诇讛讜 讙讝专讬谞谉, 讜诇讗 讙专住讬谞谉 讗祝. 讜讗驻讬诇讜 诇住驻专讬诐 讚讙专住讬 讗祝 讝讜 讛讻讬 诪驻专砖讬谞谉: 讗祝 讛讬转专 讝讛 砖讗诪专 专讘 讗诇讬讘讗 讚讞讻诪讬诐 诇讗 讞讻诪讬诐 砖专讜 讛讻讬 讗诇讗 专"砖, 讗讘诇 讞讻"讗 砖诇砖转谉 讗住讜专讜转. 讜转谞讬讗 讻讜讜转讬讛 讚专讘 讬讛讜讚讛 讗诪专 砖诪讜讗诇 讚拽讗 诪讬讬转讬, 诪讚拽转谞讬 讜讞讻"讗 砖诇砖转谉 讗住讜专讜转 拽讗 诪讬讬转讬. 讜讛讗 讚拽转谞讬 讘讘专讬讬转讗 讘讚专"砖 讝讜 诪讞讝专转 诪讜转专讛, 诇讗讜 诇诪讬诪专讗 讚讻诇讬诐 讚讗诪爪注讬转 诇讗, 讗诇讗 讛讬讗 讗爪讟专讬讻讗 诇讬讛 诇专"砖 诇讗砖诪讜注讬谞谉 讟驻讬 讚讻诇讬诐 讚讗诪爪注讬转 讘讞讬爪讜谞讜转 诇讬讻讗 诇诪讬讙讝专 讘讛讜 讻讜诇讬 讛讗讬. 讜转讚注 诇讱 讚讛讗 讞讻诪讬诐 讗诇讬讘讗 讚专讘 讘讻诇讬诐 讚讗诪爪注讬转 砖专讜 诇讛讜 讜诇讗 讗住专讬 讗诇讗 讘讻诇讬诐 讚讞讬爪讜谞讜转, 讗诇诪讗 讟驻讬 讗讬讻讗 诇诪讬讙讝专 讘讻诇讬诐 讚讞讬爪讜谞讜转, 讜诪讗谉 讚砖专讬 讘讞讬爪讜谞讜转 讻诇 砖讻谉 讘讗诪爪注讬转, 讛诇讻讱 讛讗 讗讬爪讟专讬讻讗 诇讬讛 诇砖诪讜讗诇 诇讗砖诪讜注讬谞谉 讟驻讬. 讜讗讝讚讗 砖诪讜讗诇 诇讟注诪讬讛. 讚拽住讘专 [讚讞讻诪讬诐] 讚讛讬讬谞讜 专' 讬讛讜讚讛 讗住专 讗转 砖诇砖转谉, 讜诪砖讜诐 讻讱 讗诪专 注讬专讘讛 注诐 砖转讬讛谉 讗住讜专讛 注诐 砖转讬讛谉 讜讛讜讗 讛讚讬谉 砖讛谉 讗住讜专讜转 注诪讛, 讜砖诪讜讗诇 讻讞讻诪讬诐 讗讝诇讗 讜讻讟注诪讬讛 讗讞专讬谞讗 谞诪讬 讚讗诪专 (砖诐) 讻诇 诪拽讜诐 砖砖谞讛 专' 讬讛讜讚讛 讘注讬专讜讘讬谉 讛诇讻讛 讻诪讜转讜. 讻谉 谞专讗讛 诇讬 诇驻专砖 砖讬讟讛 讝讜 诇驻讬 讚讘专讬 讛讙讗讜谞讬诐 讝"诇.





专讬讟讘"讗

讗状诇 专讘 讗讞讗 讘专讬讛 讚专讘 讗讜讬讗 诇专讘 讗砖讬 诇专讘 讬讛讜讚壮 拽砖讬讗 讜诇专讘 砖砖壮 拽砖讬讗. 驻讬壮 诇驻讜诐 讗讜拽诪转壮 讚专讘 讬讛讜讚壮 拽砖讬讗 讗住讜专壮 讚诪转谞讬壮 诇诪讛 讗住讜专讜壮 讝讜 注诐 讝讜 讗讘诇 讘讛转讬专壮 讚转谞讬 诇讗 拽砖讬讗 讜讻讚诪驻专砖 讜讗讝讬诇 诇专讘 讬讛讜讚讛 拽砖讬讗 讻讬讜谉 砖谞转谞壮 讗诪爪注讬壮 注讬专讜讘壮 讘讗讞壮 诪讛谉 讛讜讬讗 诇讛讜 讞讚讗 讜讻讬 讛讚专 注专讘讜 讘讛讚讬 讗讬讚讱 砖诇讬讞讜转讗 拽讗 注讘讚讬 驻讬壮 讜讛专讬 讛讜讗 讻讗诇讜 注专讘讜 砖转讬讛谉 注诐 讛讞讬爪讜谞壮 讘讘讬转讛 讜讛讜讜 诇讛讜 讻诇讛讜 讚讬讜专 讗讞转 讜转讜 诇讗 爪专讬讻讬 讻诇诇 诇注讬专讜讘讛 拽诪讗 讜诇讗 讘讗 讗讜转讜 讛注讬专讜讘 讗诇讗 诇诪注讘讚 讻注讬谉 砖诇讬讞讜转 诇讗诪爪注讬转 讜讬砖 砖讛讬讜 讙讜专住讬谉 砖诇讬讞讜转讗 拽讗 注讘讚讗 讜讗讬讚讱 诪讛讗 转砖转专讬 讻诇讜诪专 讚讗砖转专讬 讛讞讬爪讜谞讬诐 讛专讗砖讜谞讛 诇砖诪砖 讘讞讬爪讜谞讛 讛讗讞专讜谞讛 讜诇讬转讗 诇讛讗讬 谞讜住讞讗 讻诇诇 讚讻诇 讛讬讻讗 讚讗诪专转 砖诇讬讞讜转讗 拽讗 注讘讚讗 讻诇讛讜 讛讜讜讬讬谉 讘讞讚讗 诪诪砖 讜讻谉 诪讞拽 讗讜转讛 专砖状讬 讝状诇 讜讛讗讬 拽讜砖讬讗 诇讗 讛讜讛 讗讬驻砖专 诇讗拽砖讜讬讬 注诇讬讛 讚专讘 砖砖转 讚诇讚讬讚讬讛 讻讬讜谉 砖讛诇讻讜 讞讬爪讜谞讜转 诇注专讘 讘讗诪爪注讬转 讜讛拽驻讬讚讜 砖诇讗 诇注专讘 讘讘讬转 讗讞讚 讛讗 讙讬诇讜 讗讚注转讬讬讛讜 讚诇讗 谞讬讞讗 诇讛讜 诇注专讜讘讬 讘讛讚讬 讛讚讚讬 诪讛 砖讗讬谉 讻谉 讘讚专讘 讬讛讜讚讛 讚诇讬讻讗 讙诇讜讬讬 讚注转 讚拽驻讚谉 讞讬爪讜谞讜转 讗讛讚讚讬 砖讛专讬 讛讗诪爪注讬转 讛讜讗 砖讛诇讻讛 注诐 讻诇 讗讞转 诪讛诐. 讜注讜讚 讘砖诇诪讗 讘讚专讘 讬讛讜讚讛 讻讬讜谉 讚注讬专讜讘讛 讗诪爪注讬转 讘讞讬爪讜谞讛 讜讛讜讬讗 讟驻诇讗 诇讛 讜讻讗诇讜 讚专讛 讘讞讬爪讜谞讛 讗讬讻讗 诇诪讬诪专 讚讻讬 讛讚专讗 讜注专讘讛 讘讛讚讬 讗讬讚讱 讛讜讬讗 诇讛 讻讗诇讜 讘谞讬 讞讬爪讜谞讛 注爪诪讛 讘讗讜 诇注专讘 注诐 讗讬讚讱 讞讬爪讜谞讛 诪讛 砖讗讬谉 讻砖注讬专讘 讞讬爪讜谞壮 讘讗诪爪注讬转. 讜诇专讘 砖砖转 拽砖讬讗 讛转讬专讗 诇讛讜讜 讻讞诪砖壮 讛砖专讜讬讬谉 讘讞爪专 讗讞转 讜砖讻讞 讗讞转 诪讛谉 讜诇讗 注讬专讘 讚讗住专讬 讗讛讚讚讬 驻讬壮 讞诪砖讛 讘注诇讬 讘转讬诐 砖讛讬讜 砖专讜讬谉 讘讞爪专 讗讞转 讜砖讻讞 讗讞讚 诪讛谉 讜诇讗 注讬专讘 注诐 讻诇诐 砖讗注状驻 砖注讬专讜讘 注诐 诪拽爪转诐 讛专讬 讛诐 讻诇诐 讗住讜专讬谉 讚讻讬讜谉 砖讻诇诐 讚专讬诐 讘讞爪专 讗讞讚 讛讬讜 爪专讬讻讬谉 诇注砖讜转 讻诇诐 注讬专讜讘 讗讞转 讻讚讬 砖讬讛讜 讻诇诐 讚讬讜专 讗讞讚 讜讻讚讗诪专讬壮 诇注讬诇 砖讗诐 讛谞讬讞讜 注讬专讜讘谉 讘砖谞讬 讘转讬诐 讗讬谉 注讬专讜讘谉 注讬专讜讘 讜讛讻讗 谞诪讬 讗诇讬讘讗 讚专讘 砖砖转 讻讬讜谉 砖谞转谞讜 讻诇诐 注讬专讜讘谉 讘讗诪爪注讬转 讗注状驻 砖讘砖谞讬 讘转讬诐 讛诐. 诪状诪 讛专讬 拽讘注讜 诇讛诐 讚讬讜专 讗讞讚 讘讗诪爪注讬转 讜讛讜讛 诇讛讜 讻砖谞讬 讗讜 砖诇砖讛 讘注诇讬 讘转讬诐 砖讚专讬谉 讘讞爪专 讗讞讚 讻诇 讗讞讚 讘讘讬转讜: 讜讻砖诐 砖讛诐 讞砖讜讘讬谉 砖讚专讜转 讘讞爪专 讛讗诪爪注讬转 讛讬讜 爪专讬讻讜转 诇注砖讜转 注讬专讜讘 讗讞讚 讘讘讬转 讗讞讚 讜讻讬讜谉 砖诇讗 注砖讜 讻谉 讗诇讗 砖注讬专讘讜 砖转讬诐 诇注爪诪谉 讜砖转讬诐 诇注爪诪谉 讛专讬 讛谉 讗住讜专讜转 讝讜 注诇 讝讜 讜讻诇谉 讗住讜专讜转 讜讛讗 诇讗 拽砖讬讗 讗诇讗 诇专讘 砖砖转 讚讗诇讜 诇专讘 讬讛讜讚讛 讻讬讜谉 砖诇讗 谞转谞讜 讻讜诇诐 讘讗诪爪注讜转 讛专讬 诇讗 谞注砖讜 讞讬爪讜谞讜转 诪注讜诇诐 讘谞讬 讞爪专 讗讞转 讻讚讬 砖转讗住讜专 讝讜 注诇 讝讜 讘注讬专讜讘 砖注砖转讛 注诐 讛讗诪爪注讬转 砖讗讬谉 诇讜诪专 讻谉 讗诇讗 讘讘谞讬 讞爪专 讗讞转. 讜讘住诪讜讱 驻专讬讻讬壮 讚讛讗 讗驻讬壮 诇专讘 砖砖转 诇讗 拽砖讬讗 讚讗讬讛讜 住讘专 讻讬 讛注讬专讜讘 砖谞转谞讜 讞讬爪讜谞讜转 讘讗诪爪注讬转 讗讬谞讜 讚讬讜专 讙诪讜专 讜讗诐 讗诪专讜 讞讻诪讬诐 讚诪砖讜诐 注讬专讜讘讜 讘注诇诪讗 讚注讘讚讬 讘注诇讬 讞爪专 讘讘讬转 讗讞讚 讗讜 讘注诇讬 讞爪专讜转 讘讞爪专 讗讞转 讬讛讗 讞砖讜讘 讚讬讜专 诇讛拽诇 讜诇注砖讜转谉 讻讗诇讜 住诪讜讻讜壮 讻诇谉 讘砖诇讞谉 讗讞讚 讻砖注专讘讜 讻诇诐 讘讬讞讚 讗讬谞讜 讞砖讜讘 讚讬讜专 讙诪讜专 诇讛讞诪讬专 诪驻谞讬 讝讛 砖讬讛讜 谞讚讜谞讬诐 讻讘谞讬 讞爪专 诪诪砖 诇讗住讜专 讗诇讜 注诇 讗诇讜 讻砖注专讘讜 讗诇讜 诇注爪诪谉 讜讗诇讜 诇注爪诪谉:



讗诪专 专讘 讬讛讜讚讛 讗诪专 专讘 讝讜 讚讘专讬 专状砖 讗讘诇 讞讻诪讬诐 讗讜诪专讬诐 专砖讜转 讗讞转 诪砖转诪砖转 诇砖转讬 专砖讜讬讜转 讜讗讬谉 砖转讬 专砖讜讬讜转 诪砖转诪砖讜壮 诇专砖讜转 讗讞转 讻讬 讗诪专讬转讛 拽诪讬讛 讗诪专 诇讬 讗祝 讝讜 讚讘专讬 专状砖 讗讘诇 讞讻诪讬诐 讗讜诪专讬诐 砖诇砖转谉 讗住讜专讜转. 驻专砖状讬 讝状诇 专砖讜转 讗讞转 讚讛讬讬谞讜 讗诪爪注讬转 诪砖诪砖讜转 诇砖转讬 专砖讜讬讜转 讚讛讬讬谞讜 讛讞讬爪讜谞讜转 讜讗讬谉 讛讞讬爪讜谞讜转 诪转讬专讜转 诇讗诪爪注讬 诇讜诪专 砖讛诐 诪讜转专讬诐 注诪讛 诇讛讜爪讬讗 讜诇讛讻谞讬住 讻诇讬讛诐 诇讗诪爪注讬转 讗讘诇 讛讗诪爪注讬转 讗住讜专讛 诇讛讻谞讬住 讜诇讛讜爪讬讗 诇讞讬爪讜谞讜转 讻诇讬诐 砖砖讘转讜 讘转讜讱 讞爪专讛 讜驻讬壮 讛讜讗 讝状诇 讛讟注诐 讚讻讬讜谉 讚砖转讬 讛讞讬爪讜谞讜转 诇讗 注专讘讜 讬讞讚 诇注砖讜转 专砖讜转谉 专砖讜转 讗讞转 讜讛谉 专砖讜讬讜转 讞诇讜拽讜转 讜讗住讜专讜转 讝讜 注诐 讝讜 讗讬谉 讻讞 讘讗诪爪注讬转 诇讛砖转诪砖 诇讗 讘讝讜 讜诇讗 讘讝讜 讻讬 讝讜 诪讜砖讻转讛 诇讻讗谉 讜注讜砖讛 讗讜转讛 诇注爪诪讛 讜讝讜 诪讜砖讻转讛 诇讻讗谉 讜砖转讬 讚讬讜专讜转 诇讗 讬讛讘讬谞谉 诇讛 注状讻 讜讗讬谉 讟注诐 讝讛 谞讻讜谉 讗祝 诇驻讬 砖讟讛 讝讜 讗讘诇 讛讟注壮 讛谞讻讜谉 讚讻讬 诪砖转诪砖讜转 讞讬爪讜谞讜转 讘讗诪爪注讬转 讻诇 讗讞转 讘讻诇讬诐 砖诇讛 诇讬讻讗 诇诪讬讞砖 诇讛讻讬. 讗讘诇 讗诐 讗谞讜 诪转讬专讬谉 诇讗诪爪注讬转 注诐 讻诇 讗讞转 诪讛谉 讘讻诇讬诐 砖诇讛 讘讞讬爪讜谞讜转 讗转讬讗 诇讗砖转诪讜砖讬 讘讛 讜讘讻诇讬诐 砖砖讘转讜 讘讞讬爪讜谞讜转 诇讗讞专 砖讘讗讜 讛讻诇讬诐 诇专砖讜转讛 讚讗诪专讬 讘谞讬 讗诪爪注讬转 讛讬讗讱 讗驻砖专 诇砖谞讬 讻诇讬诐 讘讞爪专 讗讞转 砖讬讛讗 讝讛 讗住讜专 讜讝讛 诪讜转专:





讛诪讗讬专讬

讜讞讝专讜 讜讛拽砖讜 讜诇专讘 讬讛讜讚讛 讗祝 讻砖谞转谞讛 讗诪爪注讬转 注讬专讜讘讛 讘讝讜 讜注讬专讜讘讛 讘讝讜 讻讬 注讬专讘讛 诇讛 讘讞讚讗 讛讜讬讬谉 诇讛讜 讞讚讗 讻讬 讛讚专讗 讜注讬专讘讛 讘讛讚讬 讗讬讚讱 砖诇讬讞讜转讗 拽讗 注讘讚讗 讻诇讜诪专 讗祝 砖诇讬讞讜转 讞讬爪讜谞讛 诪注讜专讘转 注诪讛 讜谞诪爪讗 注讬专讜讘 讗诪爪注讬转 讜讞讬爪讜谞讛 注诐 讛讞讬爪讜谞讛 砖讘拽爪讛 讛砖谞讬 讜讗讬谉 讙讜专住讬谉 讞讚讗 诪讬讛讗 转砖转专讬 讗诇讗 讻诇谉 讬讛讜 诪讜转专讜转 砖讗讬谉 讝讛 讗诇讗 讻注讬专讘讛 讗讞转 注诐 讞讘专转讛 讗讜 讘讞诪砖讛 砖讙讘讜 讗转 注讬专讜讘谉 讜讛讜诇讬讻讜 注讬专讜讘谉 诇诪拽讜诐 讗讞讚 砖注讬专讜讘 讗讞讚 诇讻诇谉. 讜转讬专抓 诇讜 讚诪讚诇讗 注讬专讘 讞讬爪讜谞讜转 讗讛讚讚讬 讙诇讜讬 讗讚注转讬讛讜 讚诇讗 谞讬讞讗 诇讬讛 诇讗讬注专讜讘讬 讘讛讜 讜诇讗 讗诪专讜 讘讞诪砖讛 砖讙讘讜 注讬专讜讘谉 讗讞讚 诪讜诇讬讱 注诇 讬讚讬 讻诇谉 讗诇讗 讘讞诪砖讛 砖讛诐 讘谞讬 讞爪专 讗讞转 讗讘诇 讘砖诇砖 讞爪专讜转 砖注讬专讘讛 讗诪爪注讬转 注诐 讛讞讬爪讜谞讜转 诇讗 砖讻诇 砖注讬专讘讛 讞讬爪讜谞讛 注诐 讗诪爪注讬转 讜诇讗 注讬专讘讛 注诐 讛讞讬爪讜谞讛 讙诇讬 讗讚注转讬讛 讚诇讗 谞讬讞讗 诇讬讛 讜讚注转 讻诇 讗讞转 诪谉 讛讞讬爪讜谞讜转 诇讛砖转诪砖 注诐 讛讗诪爪注讬转 诇讘讚 讛讜讗讬诇 讜诇讗 谞诪诇讻讜 砖转讬讛谉 讻讗讞转 诇讬转谉 注讬专讜讘谉 讘讗诪爪注讬转. 讜讗祝 诇专讘 砖砖转 讞讝专讜 讜讛拽砖讜 讛讜讗讬诇 讜诪讜讚讛 砖讛讞讬爪讜谞讜转 讗住讜专讜转 讝讜 注诇 讝讜 讗祝 讛诐 讬讞讝专讜 诇讗住讜专 讗转 讛讗诪爪注讬转 讻讚讬谉 讞诪砖讛 砖砖专讜讬讬诐 讘讞爪专 讗讞转 讜砖讻讞 讗讞讚 诪讛诐 讜诇讗 注讬专讘 砖讗讜住专 注诇 讻诇诐 讻诪讜 砖讬转讘讗专. 讜转讬专抓 诇讜 讗诐 讗诪专讜 讚讬讜专讬谉 诇讛拽诇 讬讗诪专讜 讚讬讜专讬谉 诇讛讞诪讬专 讻诇讜诪专 讗诐 讗诪专讜 诇注砖讜转 讛专讘讛 讞爪专讜转 讻讞爪专 讗讞转 注诇 讬讚讬 注讬专讜讘 诇讛拽诇 讜诇讛转讬专诐 讝讛 注诐 讝讛 讛讜讗讬诇 讜驻转讜讞讜转 讘讬谞讬讛诐 讗注驻状讬 砖讻诇 讗讞转 驻转讜讞讛 诇专砖讜转 讛专讘讬诐. 讬讗诪专讜 讻谉 诇讛讞诪讬专 诇注砖讜转谉 讻讘谞讬 讞爪专 讗讞转 诪诪砖 诇讛讬讜转 诪讬 砖诇讗 注讬专讘 讗讜住专 注诇 讛讗讞专讬诐 砖注讬专讘讜 讗讞专 砖讗讬谉 注讬拽专 讚专讬住转讛 注诇讬讛诐 砖讛专讬 驻转讜讞讛 讛讬讗 诇专砖讜转 讛专讘讬诐:





讜诇注谞讬谉 驻住拽 诪讻诇 诪拽讜诐 讛诇讻讛 讻专壮 砖诪注讜谉. 讜诇注谞讬谉 诪讞诇拽转诐 砖诇 专讘 讬讛讜讚讛 讜专讘 砖砖转 讛诇讻讛 讻专讘 砖砖转. 讜讗诐 讻谉 讻诇 砖谞转谞讜 讞讬爪讜谞讜转 注讬专讜讘谉 讘讗诪爪注讬转 讘讘讬转 讗讞讚 讜讻诇讬 讗讞讚 讗注驻状讬 砖诇讗 注讬专讘讜 讞讬爪讜谞讜转 讝讜 注诐 讝讜 讻诇谉 诪讜转专讜转 讝讜 讘讝讜:





谞转谞讜讛讜 讘砖谞讬 讘转讬诐 砖讘讗诪爪注讬转 诪讜转专转 注诐 砖谞讬讛诐 讜砖谞讬讛诐 注诪讛 讜讛讞讬爪讜谞讜转 讗住讜专讜转 讝讜 讘讝讜. 讜讻谉 谞转谞讜讛讜 讘讘讬转 讗讞讚 讜砖谞讬 讻诇讬诐 讗诐 讛讻诇讬 讛讗讞讚 诪讞讝讬拽 讗转 讛讻诇 讗讘诇 讗诐 讛讬讛 讛讻诇讬 诪诇讗 讜谞转谉 讗转 讛诪讜转专 讘讻诇讬 讗讞专 讚讬谞讜 讻讘讬转 讗讞讚 讘讻诇讬 讗讞讚:





谞转谞讛 讗诪爪注讬转 注讬专讜讘讛 讘讝讜 讜注讬专讜讘讛 讘讝讜 讜讞讬爪讜谞讜转 诇讗 注讬专讘讜 讝讜 注诐 讝讜 讗诪爪注讬转 诪讜转专转 注诪讛谉 讜讛谉 注诪讛 讜讞讬爪讜谞讜转 讗住讜专讜转 讝讜 注诐 讝讜 砖讗祝 专讘 砖砖转 住讜讘专 讻专讘 讬讛讜讚讛 讗诇讗 砖诪讜住讬祝 注诇 讚讘专讬讜. 讜讬砖 驻讜住拽讬壮 讻专讘 讬讛讜讚讛 讜讗讬谉 讚讘专讬讛诐 谞专讗讬谉. 讜诇讗 注讜讚 讗诇讗 砖谞专讗讛 诇讬 砖专讘 讬讛讜讚讛 讜专讘 砖砖转 诇讗 谞讞诇拽讜 讻诇诇 讜诪专 讗诪壮 讞讚讗 讜诪专 讗诪壮 讞讚讗 讜诇讗 驻诇讬讙讬 讜讻谉 注讬拽专:





讜诇注谞讬谉 诪讞诇拽转诐 砖诇 专壮 砖诪注讜谉 讜讞讻诪讬诐 讬砖 讘住讜讙讬讗 讝讜 讘诇讘讜诇 谞住讞讗讜转 注讚 砖诪诪拽爪转 讙专住讗讜转 讬爪讗 诇讱 驻讬壮 讗讞专 讘讚讘专讬 专壮 砖诪注讜谉 砖讛诇讻讛 讻诪讜转讜 讻谞讙讚 诪讛 砖驻住拽谞讜 讜讛专讬 爪专讬讱 诇讛注讬专讱 讘讝讛 讜讛讜讗 砖讙讚讜诇讬 讛专讘谞讬诐 讙讜专住讬壮 讝讜 讚讘专讬 专壮 砖诪注讜谉 讗讘诇 讞讻诪讬壮 讗讜诪专讬壮 专砖讜转 讗讞转 诪砖转诪砖 诇砖转讬 专砖讜讬讜转 讜讻讜壮 讻讬 讗诪专讬转讛 拽诪讬讛 讚砖诪讜讗诇 讗诪专 诇讬 讗祝 讝讜 讚讘专讬 专壮 砖诪注讜谉 讗讘诇 讞讻诪讬壮 讗讜诪专讬壮 砖诇砖转谉 讗住讜专讜转. 讜驻讬壮 讛讚讘专讬壮 诇砖讟转谉 讗诪爪注讬转 诪砖诪砖转 诇砖转讬 讛讞讬爪讜谞讜转 注讚 砖讘谞讬 讛讞讬爪讜谞讜转 讬讻讜诇讬谉 诇讛讻谞讬住 讻诇讬讛诐 诇讗诪爪注讬转 讜诇讛讞讝讬专谉 讗讘诇 讗诪爪注讬转 讗住讜专讛 诇讛砖转诪砖 讘讻诇讬诐 砖砖讘转讜 讘转讜讻讛 诇讞爪讜谞讜转 砖讗讬谉 砖转讬 专砖讜讬讜转 讟驻诇讬诐 诇专砖讜转 讗讞转 诇讛转讬专 讟诇讟讜诇 诪诪谞讛 诇砖转讬讛谉 讗讜 砖诪讗 讟注诐 讛讚讘专讬诐 砖转砖诪讬砖 讞讬爪讜谞讜转 讘讗诪爪注讬转 讛讜讗讬诇 讜讗住讜专讜转 讝讜 讘讝讜 讗讬谞讜 讙讜专诐 诇讛砖转诪砖 讛讞讬爪讜谞讜转 诪讝讜 诇讝讜 讗讘诇 转砖诪讬砖 讗诪爪注讬转 讘讞讬爪讜谞讜转 讙讜专诐 诇讛砖转诪砖 讘讻诇讬诐 砖砖讘转讜 讘讞讬爪讜谞讜转 诪讝讜 诇讝讜 讜讗诪专 诇讬讛 砖诪讜讗诇 讗祝 讝讜 讚讘专讬 专壮 砖诪注讜谉 讻诇讜诪专 砖讗祝 专壮 砖诪注讜谉 讗讬谞讜 诪转讬专 讗诇讗 讞讬爪讜谞讜转 讘讗诪爪注讬转 讗讘诇 讗诪爪注讬转 讘讞讬爪讜谞讜转 诇讗. 讜诇讚讘专讬 讞讻诪讬壮 砖诇砖转谉 讗住讜专讜转 讜讛讘讬讗讜讛 诪讘专讬讬转讗 砖讗诪专讛 诇砖诇砖 讞爪专讜转 砖驻转讜讞讜转 讝讜 诇讝讜 讜驻转讜讞讜转 诇专砖讜转 讛专讘讬诐 讜注讬专讘讜 砖转讬诐 注诐 讛讗诪爪注讬转 讝讜 诪讘讬讗讛 诪转讜讱 讘讬转讛 专状诇 讗诪爪注讬转 讜讗讜讻诇转 讜讝讜 诪讘讬讗讛 诪转讜讱 讘讬转讛 讜讗讜讻诇转 讝讜 诪讞讝专转 诪讜转专转 诇转讜讱 讘讬转讛 讜讝讜 诪讞讝专转 诪讜转专转 诇转讜讱 讘讬转讛 讜讞讻诪讬壮 讗讜诪专讬壮 砖诇砖转谉 讗住讜专讜转. 讗诇诪讗 讗祝 专壮 砖诪注讜谉 诇讗 讛转讬专 讗诇讗 诪讞讬爪讜谞讜转 诇驻谞讬诪讬转. 讜讗讝讚讗 砖诪讜讗诇 诇讟注诪讬讛 讚讗诪壮 讞爪专 砖讘讬谉 砖转讬 诪讘讜讗讜转 注讬专讘讛 注诐 砖谞讬讛诐 讗住讜专讛 注诐 砖谞讬讛诐. 讻诇讜诪专 讗讘诇 讛诐 诪讜转专讜转 注诪讛 讜讗诐 讻谉 诪讛 砖讗诪专讜 讘诪砖谞转谞讜 讛讬讗 诪讜转专转 注诪讛谉 驻讬专讜砖讜 讘讻诇讬诐 砖砖讘转讜 讘转讜讻谉 讜讛讘讬讗诐 诇转讜讻讛 砖诪讜转专 诇讛诐 诇讛讞讝讬专谉 讜谞诪爪讗 诇讚注转诐 砖讗祝 诇专壮 砖诪注讜谉 砖讛诇讻讛 讻诪讜转讜 讗诪爪注讬转 讘讞讬爪讜谞讜转 诪讬讛讗 讗住讜专讛 讜讻谞讙讚 诪讛 砖驻住拽谞讜. 讜诪讻诇 诪拽讜诐 讙讬专住转 讛讙讗讜谞讬诐 专砖讜转 讗讞转 诪砖转诪砖转 注诪讛谉 诇讛讜爪讬讗 讻诇讬诐 砖砖讘转讜 讘转讜讻讛 讗讘诇 讛谉 讗讬谉 诪砖转诪砖讜转 注诪讛 讻讻诇讬诐 砖砖讘转讜 讘转讜讻谉. 讜讻谉 讗讬谉 讙讜专住讬谉 讗祝 讝讜 讗诇讗 讝讜 讚讘专讬 专壮 砖诪注讜谉 讜驻讬壮 讛讚讘专讬壮 诇讚注转 专讘 讝讜 讚讘专讬 专壮 砖诪注讜谉 讻诇讜诪专 诇讛转讬专 讛讞讬爪讜谞讜转 讘讗诪爪注讬转 讜讗诪爪注讬转 讘讞讬爪讜谞讜转 讗讘诇 讞讻诪讬壮 讗讜诪专讬壮 专砖讜转 讗讞转 讜讻讜壮 讻诇讜诪专 诪讛讗诪爪注讬转 诪讜转专转 注诐 砖转讬讛谉 砖诪讗讞专 砖讛讞讬爪讜谞讜转 讗住讜专讜转 讝讜 讘讝讜 讗讬谉 讞讜砖砖讬谉 砖诪讗 讬讜爪讬讗 讘注诇 讗诪爪注讬转 诪讗讞转 诪谉 讛讞讬爪讜谞讜转 诇讞讘专转讛 讚专讱 讞爪专讜 讗讘诇 讞讬爪讜谞讜转 讘讗诪爪注讬转 讗住讜专讜转 砖诪讗讞专 砖砖转讬讛谉 诪砖转诪砖讜转 讘讗诪爪注讬转 讬讘讗讜 诇讛砖转诪砖 诪讝讜 诇讝讜. 讜砖诪讜讗诇 驻讬专砖 诪砖谞转谞讜 讘讚专讱 讗讞专 讻诇讜诪专 讝讜 讚讘专讬 专壮 砖诪注讜谉 讻诇讜诪专 讝讛 砖讛讻砖专谞讜 讞讬爪讜谞讜转 讘讗诪爪注讬转 讜讗诪爪注讬转 讘讞讬爪讜谞讜转 讗讘诇 诇讞讻诪讬壮 砖诇砖转谉 讗住讜专讜转 讜谞诪爪讗 砖讗讬谉 诪讞诇讜拽转 讘讬谉 专讘 讜砖诪讜讗诇 讘讚讘专讬 专壮 砖诪注讜谉 讻诇诇 砖讻诇诐 砖讜讬诐 砖专壮 砖诪注讜谉 讛转讬专 讘讬谉 讞讬爪讜谞讜转 诇讗诪爪注讬转 讘讬谉 讗诪爪注讬转 诇讞讬爪讜谞讜转 讜讘专讬讬转讗 砖讛讘讬讗讜 诇住讬讜注 诪讚讘专讬 讞讻诪讬诐 讛讘讬讗讜讛 砖讗诪壮 讘讛 讘讛讚讬讗 讜讞讻诪讬壮 讗讜诪专讬壮 砖诇砖转谉 讗住讜专讜转. 讜诪讛 砖讗诪专讜 讘讛 诪讘讬讗讛 诪转讜讱 讘讬转讛 专状诇 诇讗诪爪注讬转 讜讝讜 诪讘讬讗讛 讜讻讜壮 砖讛讜讗 谞讗诪专 讻诇 转砖诪讬砖 讞讬爪讜谞讜转 讘讗诪爪注讬转 讜讻讜壮 诪驻谞讬 砖讝讜 讛讜爪专讱 诇诇诪讚 讘讛 讬讜转专. 讜诪讻诇 诪拽讜诐 讻诇 砖讻谉 讗诪爪注讬转 讘讞讬爪讜谞讜转. 讜讗讝讚讗 砖诪讜讗诇 诇讟注诪讬讛 砖讛讜讗 住讜讘专 砖讞讻诪讬壮 讗诇讜. 专壮 讬讛讜讚讛 讜讻诪讜 砖讗诪专讜 诇诪注诇讛 诪讗谉 驻诇讬讙 注诇讬讛 讚专壮 砖诪注讜谉 专壮 讬讛讜讚讛 讜讛专讬 讛讜讗 讗诪壮 讚专讱 讻诇诇 讻诇 砖砖谞讛 专壮 讬讛讜讚讛 讘注讬专讜讘讬谉 讛诇讻讛 讻诪讜转讜 讜讛讜讗 砖讗诪专 讞爪专 砖讘讬谉 砖谞讬 诪讘讜讗讜转 注讬专讘讛 注诐 砖转讬讛谉 讗住讜专讛 注诐 砖转讬讛谉 讜讛讜讗 讛讚讬谉 砖讛谉 讗住讜专讜转 注诪讛 讻讞讻诪讬诐. 讜诪讻诇 诪拽讜诐 讛诇讻讛 讻专壮 砖诪注讜谉 讜讗诪爪注讬转 诪讜转专转 注诐 讞讬爪讜谞讜转 讜讞讬爪讜谞讜转 诪讜转专讜转 注诐 讗诪爪注讬转 注诇 讛讚专讱 砖讻转讘谞讜. 讜讬砖 讙讜专住讬谉 讞爪专 砖讘讬谉 砖转讬 诪讘讜讗讜转 注讬专讘讛 注诐 砖转讬讛谉 诪讜转专转 注诐 砖谞讬讛诐 诪驻谞讬 砖讛诐 讙讜专住讬壮 讻砖讟转 讛专讘谞讬诐 讜讬讚讜注 诇讛诐 砖讛诇讻讛 讻专壮 砖诪注讜谉 讜诪转讜讱 讻讱 讻诇诇 讜讗诪专 诪讜转专转 注诐 砖谞讬讛诐 专状诇 讗祝 讗诪爪注讬转 讘讞讬爪讜谞讜转 讜讻诇 砖讻谉 讞讬爪讜谞讜转 讘讗诪爪注讬转:





谞诪爪讗 诇注谞讬谉 驻住拽 讞爪专 砖讘讬谉 砖转讬 诪讘讜讗讜转 注讬专讘讛 注诐 砖转讬讛谉 讛讬讗 诪讜转专转 注诪讛谉 讜讛诐 注诪讛 讗诇讗 砖讛诪讘讜讗讜转 讗住讜专讬诐 讝讛 注诇 讝讛 专状诇 诇讛砖转诪砖 诪讝讛 诇讝讛 讚专讱 讞爪专 讜讗诐 诇讗 注讬专讘讛 注诐 讗讞讚 诪讛诐 (讜讛诐) [讜专拽] 注讬专讘讜 讻诇 讗讞讚 诇注爪诪诐 讛专讬 讝讜 讗讜住专转 注诇 砖谞讬讛诐 砖谞诪谞讬转 讛讬讗 注诐 讻诇 讗讞讚 诪讛诪讘讜讗讜转 诇讗住讜专 注诇讬讛谉 讻讚讬谉 讛讬讛 讘讬谞讬讛诐 讗讞讚 砖砖讻讞 讜诇讗 注讬专讘. 讜诪讻诇 诪拽讜诐 讗诐 讛讬转讛 讞爪专 讝讜 专讙讬诇讛 诇爪讗转 讜诇讘讗 注诐 讛讗讞讚 讜诇讗 注诐 讛讗讞专 讝讜 砖专讙讬诇讛 讘讜 谞讗住专 注诇 讬讚讛 砖讛讬讗 讻讚讬谉 讙讜祝 (讛诪讘讬讗) [讛诪讘讜讬] 讜讛专讬 讛讬讗 讻砖讻讞 讗讞讚 诪讛诐 讜诇讗 注讬专讘 讗讘诇 讝讜 砖讗讬谞讛 专讙讬诇讛 讘讜 讗讬谞讜 谞讗住专 注诇 讬讚讛 [讛讜讗讬诇] 讜讗讬谞讛 专讙讬诇讛 讘讜 讻诇诇 讜讗诐 注讬专讘讛 注诐 讗讞讚 诪讛诐 讗驻讬壮 注诐 讗讜转讜 砖讗讬谞讛 专讙讬诇讛 讗讬谞讛 讗讜住专转 注诇 讛讗讞专 讗注驻状讬 砖讛讬转讛 专讙讬诇讛 讘讜 砖讻讘专 住诇拽讛 注爪诪讛 诪诪谞讜 讘注讬专讜讘讛 注诐 讛讗讞专 讜讗讬谉 爪专讬讱 诇讜诪专 讗诐 注讬专讘讛 注诐 讛专讙讬诇 砖讗讬谞讛 讗讜住专转 讛讗讞专 砖讛专讬 讗祝 讘诇讗 注讬专讘讛 讻诇诇 讗讬谞讛 讗讜住专转 讗诇讗 注诇 讛专讙讬诇 注讬专讘 讗讞讚 诪谉 讛诪讘讜讗讜转 诇注爪诪讜 讗驻讬壮 讗讜转讜 砖讞爪专 讝讛 专讙讬诇讛 讘讜 讜讛讬讗 诇讗 注讬专讘讛 讜讻谉 讛讗讞专 砖讗讬谞讛 专讙讬诇讛 讘讜 注讬专讘 诇注爪诪讜 讚讜讞讬谉 讗讜转讛 讛讬讜诐 讗爪诇 讗讜转讜 砖讗讬谞讛 专讙讬诇讛 讘讜 砖转讛讗 讛讬讜诐 诪砖诪砖转 转砖诪讬砖讛 讛转讚讬专 讘诪讘讜讬 讝讛 砖讗讬谞讛 专讙讬诇讛 讘讜 讻讚讬 砖诇讗 诇讬讗住专 注诇 讛专讙讬诇 讜讻讙讜谉 讝讛 讻讜驻讬谉 注诇 诪讚转 住讚讜诐:





诪讛专砖"讗 - 讞讬讚讜砖讬 讛诇讻讜转

讘转讜住' 讘讚"讛 专砖讜转 讗' 讻讜' 讚诇讬讻讗 诇诪讬讙讝专 讘讞讬爪讜谞讛 讻讜诇讬 讛讗讬 砖诪讗 讻讜' 讗讘诇 讘' 讛讞讬爪讜谞讜转 讻讜' 注讻"诇 谞专讗讛 讛讻讗 诇驻专砖 讘驻砖讬讟讜转 讚讘讘' 讛讞讬爪讜谞讜转 诇讬讻讗 诇诪讬讙讝专 讻讜诇讬 讛讗讬 讚讻讬讜谉 讚诇讗 注讬专讘讜 讘讛讚讚讬 诇讗 讬讟注讛 诇讛讜爪讬讗 讻诇讬 讞讬爪讜谞讛 讝讜 诇讞讬爪讜谞讛 讝讜 讗讘诇 诪讗诪爪注讬转 砖注讬专讘讛 注诐 讛讞讬爪讜谞讛 讬讟注讛 诇讛讜爪讬讗 诪诪谞讛 讻诇讬诐 砖砖讘转讜 讘讞讬爪讜谞讛 讝讜 诇讞讬爪讜谞讛 讗讞专转 讗讘诇 诇拽诪谉 讘驻讬' 诪讛专"讬 讛讜住讬驻讜 诇讜诪专 讚诇讻讱 诇讗 讙讝专讜 砖诇讗 转讜诇讬讱 讛讗诪爪注讬转 讻诇讬 讞讬爪讜谞讛 讝讜 诇讞讬爪讜谞讛 讗讞专转 讚住转诪讗 讚诪诇转讗 讚讻讬 诪砖转诪砖 讗讬谞讬砖 讘诪讗谞讬 讚讬讚讬讛 诪砖转诪砖 讻讜' 讜拽"拽 诇驻讬 讝讛 讚讗诐 讻谉 讞讬爪讜谞讜转 讘讗诪爪注讬转 讗诪讗讬 讙讝专讜 讜讬砖 诇讬讬砖讘 讚讜讚讗讬 诇驻讬专讜砖讜 谞诪讬 讛讜讗 讻诪讜 砖讻转讘谞讜 讚讞讬爪讜谞讜转 讘讗诪爪注讬转 讗住讜专讜转 诪砖讜诐 讚注讬专讘讜 注诪讛 讜讬讟注讜 诇讛讜爪讬讗 讻诇讬 讞讬爪讜谞讛 讝讜 诪谉 讛讗诪爪注讬转 诇讞讬爪讜谞讛 讗讞专转 诪砖讗"讻 讗诪爪注讬转 讘讞讬爪讜谞讜转 讚诇讬讻讗 诇诪讟注讬 诇讛讜爪讬讗 诪讞讬爪讜谞讛 讝讜 诇讞讬爪讜谞讛 讗讞专转 讗诇讗 讚拽砖讬讗 诇讬讛 诇诪讛专"讬 讚讗讻转讬 讻讬讜谉 讚讗诪爪注讬转 诪砖转诪砖转 讘讞讬爪讜谞讜转 讜诪讜转专 诇讛 诇讛讜爪讬讗 讻诇讬讛 诪讞讬爪讜谞讛 讝讜 诇讞讬爪讜谞讛 讝讜 砖诪讗 转讜诇讬讱 注诪讛 讙诐 讻诇讬 讛讞讬爪讜谞讛 讜讗讛讗 拽讗诪专 讚讻讬 诪砖转诪砖 讗讬谞讬砖 讘诪讗谞讬 讻讜' 讜讚讜"拽:

